cyanic-selkie/wikianc huggingface dataset:
Trango
Klatrehistorikk
Trango-massivet byr på noe av den vanskeligste fjellklatringen i noen av verdens største fjellvegger. Great Trango ble første gang besteget fra vestsiden i 1977 av en amerikansk ekspedisjon. Østveggen på Great Trango ble første gang klatret av nordmennene Hans Christian Doseth og Finn Dæhli i august 1984. Med på denne ekspedisjonen var også Dag Kolsrud og Stein P. Aasheim, som på grunn av matmangel måtte returnere ned veggen noen hundre meter under toppen. Doseth og Dæhli fortsatte til topps, og fullførte det som har blitt stående som en av Himalaya-klatringens største bedrifter. Under rappellene ned den enorme veggen ble de to klatrerne enten tatt av ras, eller de falt ut idet et rapellanker sviktet, og begge klatrerne falt i døden.
I 1992 ble en ny rute gått i denne majestetiske veggen. «Grand Voyage» ble etablert av den amerikanske klatreren John Middendorf og sveitsiske Xaver Bongard. Denne ruta er av tilsvarende vanskelighetsgrad som «Norskeruta», og dette er fremdeles de to eneste rutene opp østveggen. Flere ruter er siden etablert opp Great Trangos sør- og vestvegger, samtlige av svært høy vanskelighetsgrad.
En norsk ekspedisjon ledet av Robert Caspersen (med Per Ludvig Skjerven, Gunnar Karlsen og Einar Wold) klatret en ny, vanskelig rute i den bratte nordveggen på Trango Pulpit (6050 moh.) i 1999. Dette regnes også som en av norsk klatrehistories største bragder.
I løpet av mai og juni 2008 ble Norskeruta fra '84 repetert for første gang helt til topps av et nytt norsk taulag opp veggen. Den 2. juni sto Rolf Bae, Bjarte Bø, Sigurd Felde og Stein-Ivar Gravdal på toppen av Great Trango, etter 27 dager i veggen.
Vendombreen
Vendombreen er en 7 km lang og 12 km² stor isbre på Spitsbergen, Svalbard, mellom øvre Adventdalen og Sassendalen langt vest i Sabine Land. Isbreen ligger ved Breikampen (915 m) og Skrinnfjellet (906 m) i fjellmassivet vest for Vendomdalen. Vendombreen fører foran seg drøyt 1 kilometer med morenemasser ned mot øvre Vendomdalen i øst. i morenen munner også Jinnbreen ut fra øst.
Helt øverst i breen er den helt snødekte toppen Islysa 876 moh, og sør for denne starter Slottsbreen sørover. Isbreen har fem sidebreer.
Vendombreen har sitt navn etter Vendomdalen.
Egil Endresen
Egil Endresen (født 28. april 1920 i Stavanger, død 10. mai 1992) var en norsk advokat, dommer og politiker (H).
Endresen var elev ved Kongsgård skole i Stavanger. Han var stortingsrepresentant fra 1965 til 1973, justisminister 1970–1971 i Bortenregjeringen, sorenskriver i Holt 1972–1977 og høyesterettsdommer 1977–1988.
Lothar Kurbjuweit
Lothar Kurbjuweit (født 6. november 1950 i Riesa), tysk fotballspiller som deltok i de olympiske leker 1972 i München og 1976 i Montréal.
Kurbjeweit ble olympisk mester i fotball under Sommer-OL 1976 i Montréal. Det østtyske laget vant kvartfinalen over, i semifinalen slo de Sovjetunionen med 2-1 og finalen mot endte 3-1 til Øst-Tyskland.
Hildegunn Mikkelsplass
Hildegunn Mikkelsplass (født Fossen 16. april 1969 i Sigdal) er en tidligere norsk skiskytter. Hun er gift med Eilif Mikkelsplass og svigerinne til Pål Gunnar Mikkelsplass.
Verdenscupen
Mikkelsplass har en seier og seks pallplasseringer fra verdenscupen.
Sachiko Ito
Sachiko Ito (født 11. oktober 1975), japansk softballspiller som deltok i de olympiske leker 2008 i Beijing.
Ito ble olympisk mester i softball under sommer-OL 2008 i Beijing. Hun var med på det japanske laget som vant softballturneringen foran USA og Australia. Japan vant finalen over USA med 3-1. Det var fjerde og siste gangen som softball var med som olympisk gren.
Meyer aus Berlin
Meyer aus Berlin er en tysk stumfilm fra 1919, regissert av Ernst Lubitsch.
Men, Women, and Money
Men, Women, and Money er en amerikansk stumfilm fra 1919, regissert av George Melford.
Handling
En ung kvinne fra landsbygda kommer til storbyen, hvor hun snart blir involvert med skruppelløse mennesker og ender opp helt uten penger.
Men etter hvert møter kvinnen tilfeldigvis en vennlig millionær....
Kolofonium
Kolofonium er en gulbrun, sprø harpiks, det stoff som blir tilbake ved destillasjon av terpentin, harpiks fra tallolje eller furukvae. Brukes til å smøre fiolinbuer med, samt i lakk, ferniss og papirlimindustrien, og som flussmiddel.
Jerntriangelet (økonomi)
«Jerntriangelet» er en betegnelse som i norsk journalistikk og samfunnsvitenskapelige miljøer er blitt benyttet om forholdet mellom de tre institusjonene Økonomisk institutt, Statistisk sentralbyrå og Finansdepartementet, som i etterkrigstiden bidro til å utforme mye av den økonomiske politikken i Norge. Begrepet er brukt for å understreke Økonomisk institutts stilling som premissleverandør for mye norsk økonomisk politikk, utover dets rolle som Norges dominerende samfunnsøkonomiske fagmiljø anført av de to Nobelpris-vinnerne Ragnar Frisch og Trygve Haavelmo. I så måte har begrepet sin tilknytning til den såkalte Osloskolen.
Europamesterskapet i ishockey for kvinner
Europamesterskapet i ishockey for kvinner var en turnering for europeiske ishockeylandslag som ble arrangert fra 1989 til 1996, i regi av det internasjonale ishockeyforbundet (IIHF), de år det ikke var olympiske leker eller verdensmesterskap. Turneringen opphørte ettersom det ble avholdt verdensmesterskap årlig fra 1997.
Bjørn Dahl (1978)
Bjørn Dahl (født 17. april 1978) er en tidligere norsk fotballspiller som har spilt for blant annet Viking og Brann.
Dahl spilte for Viking fra 1998. Han spilte 171 eliteseriekamper for Stavanger-klubben. De siste sesongene i klubben var han en nøkkelspiller. Høydepunktet i klubben var da han ble cupmester i 2001. Dahl spilte primært høyreback i forsvaret, og han har også én A-landskamp for, samt fire U-landskamper.
Videre kom Dahl fra Viking til Brann i mars 2006, som en del av overgangen til Ragnvald Soma motsatt vei. I Brann vant Dahl seriegull i 2007. I gullsesongen spilte han 15 kamper. Den 12. august 2009 ble han utlånt til Hønefoss og var med på å spille klubben opp til Eliteserien. Etter sesongen gikk han til Løv-Ham, og var visekaptein i klubben.
Dahl har tidligere også spilt for Øy-glimt, Jadakameratane og Os Turn. Etter 2011-sesongen la Dahl opp som profesjonell fotballspiller. I 2012 involverte han seg i Sædalen IL, som da spilte i 6. divisjon.
Etter fotballkarrieren har Dahl satset på læreryrket. For tiden underviser han ved den kristne privatskolen Danielsen Videregående Skole i Bergen sentrum. Undervisningsfagene hans omfatter kroppsøving, religion og kristendom.
Ta’izz
Taiz eller Ta'izz (arabisk: تعز) er en by i høylandet i Jemen. Taiz er den administrative hovedstaden i guvernementet Taizz. I 2005 hadde byen et folketall på 600 000 innbyggere.
Historie
I år 130 e.Kr. ble det bygget en jødisk bydel i Taiz.
I 1173 tok Turan-Shah makten i Jemen. Han var Saladins eldre bror, og det var Saladin som sendte ham ut for å erobre Jemen og Hijaz-fjellkjeden. Citadellet på høyden over Taiz' gamleby ble bygget av Turan-Shah. I 1175 gjorde han Taiz til hovedstad i Jemen samtidig med at Jemen fikk status som dominion i Saladins rike. Saladin og Turan-Shah hørte til det såkalte ajjubide-dynastiet. I perioden 1229–1454 ble Jemen styrt av det sunnimuslimske Rasulide-dynastiet. Under både ajjubidene og rasulidene var det stor byggevirksomhet i Taiz. Det var for eksempel under rasulidene at Ashrafiyya-moskeen ble bygget. Ibn Battuta fortalte på 1300-tallet om en blomstrende by.
På 1500-tallet ble byen flere ganger okkupert av Det osmanske rike. Til denne tid oppstod viktige islamske læresteder her.
I 1763 bodde den tyske forskningsreisende Carsten Niebuhr her en halv måneds tid. Et prospekt utarbeidet av ham viser byen med en bymur som tildels består den dag i dag, likeså de fortsatt eksisterende byportene Bāb al-Kabīr (norsk: Den store døren) og Bāb Mūsa (norsk: Mussas dør), og festningen al-Qāhira.
I oktober 1811 ble den tyske reisende Ulrich Jasper Seetzen funnet død ikke langt fra byen. Han var underveis med 17 tungt lastede kameler til havnebyen Mokka. I 1892 oppholdt den østerrikske forskningsreisende Eduard Glaser seg i Ta'izz og tegnet den livlige khat-handel som fant sted utenfor byportene.
Under imam Ahmad ibn Yahya (1948–1961) var byen for siste gang residens- og hovedstad i kongeriket Jemen. Imam Ahmads palass, som er bygd i samme stil som et Sanaa-hus, er blitt til byhistorisk museum.
Holmsundet
Holmsundet er et kunstig utfylt område som rommer Lyngdal havn, den nest største havna i Vest-Agder. Området ligger like utenfor Agnefest, i den indre delen av Rosfjorden.
Viftereim
Viftereim er en reim som gir drivkraft til kjølevifta i en motor. Viftereima er en slitedel som må strammes eller byttes relativt ofte. Om en bil har en kraftig pipelyd fra motorrommet, har den mest sannsynlig slakk eller slitt viftereim.
I eldre motorer
Tidligere har det vært vanlig med reimdreven vifte i bilmotorer. Dette gjelder både luftkjølte og vannkjølte bensinmotorer og dieselmotorer. I en vannkjølt motor er viftas oppgave å gi en luftstrøm som skal kjøle radiatoren.
I et slikt oppsett drives vifta av en reim fra et drivhjul koblet direkte på motorens veivaksel til viftas drivhjul, slik at viftas turtall blir proporsjonalt med motorens turtall. Denne reima kalles viftereim, og driver ofte også dynamo og eventuell vannpumpe.
Liste over skip med X-Bow
Liste over skip med X-Bow omfatter skip med baugdesignet X-Bow, hekkdesignet ULSTEIN X-STERN eller skrogdesignet ULSTEIN TWIN-X-STERN.
Slottsbreen
Slottsbreen er en 3 km lang og 3,5 km² stor isbre på Spitsbergen, Svalbard, mellom øvre Adventdalen og Lundströmdalen langt vest i Sabine Land. Isbreen ligger i fjellmassivet nord for Lundströmdalen. Slottsbreen fører foran seg drøyt 1 kilometer med morenemasser ned mot øvre Oppdalen i sør. I øst utgjør breen den helt isdekte toppen Slottet på 805 moh. Nord for dette ligger Vendombreen.
Liste over skip med X-Bow
X-Bow er en serie bakoverlente baugtyper utviklet av Ulstein Design & Solutions, der baugen er vendt innover, mot akter, slik at en båt med X-Bow vil være lengst ved vannlinjen. I prinsippet vil en slik baug ha større oppdrift foran enn konvensjonelle skrog.
X-Bow ble lansert i 2005 og ble anerkjent som «Årets Ingeniørbragd» i 2005. X-Bow ble første gang tatt i bruk på et skip i mai 2006, AHTS-skipet (Ulstein AX104) med navn MS «Bourbon Orca». Skipet ble kåret til «Årets Skip» av både Skipsrevyen og Offshore Support Journal.
Liste
Rekkefølgen i lista er etter samsvar med kontraktsdato, ikke leveringsdato. X-BOW-design nummer 100 ble kontrahert ved årsskiftet 2016.
Robert Ménard
Robert Ménard (født 6. juli 1953 i Oran i Algerie) er en fransk radiojournalist og grunnlegger av pressefrihetsorganisasjonen Reportere uten grenser.
Nonneseter kloster (Oslo)
Nonneseter kloster i Oslo var et kloster i Oslo i middelalderen. Klosteret var et benediktinerkloster for nonner og var viet til den hellige Maria. Det ble antakelig anlagt en gang før 1150. Klosterlevningene finnes i grunnen under eiendommene Schweigaards gate 55 og Grønlandsleiret 73.
Levninger
Det er i dag ingen synlige ruiner etter klosteret, men da Schweigaards gate ble opparbeidet i 1879, kom det frem et hjørne av en steinbygning som kan ha vært klosterkirken. Store deler av kirken kan ha blitt fjernet da Schweigaards gate 50 ble bygget i 1887. Murfunn, sammen med skjelettfunn som er gjort i området, antyder hvor klosteret kan ha ligget og hvor det fremdeles vil være mulig å påvise bygningsrester.
Historie
Klosteret var en stor landeier, og eide hele 272 gårder på Østlandet, blant annet storgården Aker med Akershagen. Aker gård ble gitt til klosteret av Oslobiskopen Helge i 1182. Selve klosteret kan ha eksistert en tid etter reformasjonen, men klostergodset ble konfiskert i 1547 og forlent til Akershus festning. Etterhvert forfalt anlegget. I 1616 ble klosterkirken revet. Kirkemuren ble brukt som steinbrudd for byens nye rådhus.
Kulturminne
Nonneseter kloster er et kulturminne og har nummer 32214 i Riksantikvarens kulturminnebase.
I fiksjon
Klosteret er kjent fra litteraturen som stedet der Sigrid Undset plasserte den unge Kristin Lavransdatter i det første bindet Kransen i trilogien om Kristin, og fra filmatiseringen av boken fra 1995.
Skomrak
Skomrak er en bygd og et tettsted i Lyngdal kommune i Agder. Rundt 280 personer er bosatt i bygden Skomrak. Tettstedet i Skomrak ytre, i gamle Austad kommune har innbyggere per 1. januar, seks bor i selve Skomrak innerst i Rosfjorden, den ytterste del av gamle Lyngdal kommune, mens rundt 50 er bosatt i Skomrak indre. Tettstedet ligger omtrent fire kilometer sør for kommunesenteret Lyngdal.
Neocorus
Neocorus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske små, spinkle, mørkt brunlige trebukker. Det er en markert "stilk" mellom pronotum og de parallellsidige dekkvingene. Beina er forholdsvis korte.
Utbredelse
Slekten er vidt utbredt i Sør-Amerika.
Katajsk
Katajsk (russisk: Катайск) er en by i Kurgan oblast i Russland. Den ligger ved elva Iset (ei sideelv til Tobol), rundt 200 km nordvest for byen Kurgan.
Bosetningen ble grunnlagt i 1655 av russiske utforskere som Katajskij (russisk: Катайский). Bystatus ble innvilget i 1944.
Demografi
Befolkningsutvikling: ! År || Folketall || Kilde
Pantertanter
Seriens konsept var at tre eldre kvinner nær pensjonistalderen delte et fasjonabelt hus i Florida. Blanche Devereaux (Rue McClanahan) eide huset, Dorothy Zbornak (Bea Arthur) og Rose Nylund (Betty White) var hennes leieboere. Senere kom Dorothys mor Sophia Petrillo (Estelle Getty) med som leieboer da hennes eldrebolig brant ned. Getty var forøvrig ett år yngre enn Arthur. Opprinnelig var figuren Sophia ment å opptre kun sporadisk, men Gettys rolleskildring ble så populær at hun ble en del av det faste ensemblet.
Priser
Serien vant 11 Emmy-priser, fire Golden Globe-priser, og to priser for Viewers for Quality Television. Alle de fire ledende skuespillerne vant egne Emmy-priser for sin innsats.
Verdenscupen i hurtigløp på skøyter 2012/13 – Verdenscup 8
Åttende runde av verdenscupen i hurtigløp på skøyter 2012/13 ble avholdt i Gunda Niemann-Stirnemann Halle i Erfurt, Tyskland 1.–3. mars 2013.
Sjtsjutsje
Sjtsjutsje (russisk: Щучье) er en by i Kurgan oblast i Russland. Den ligger ved Sjtsjutsjesjøen, rundt 170 km vest for byen Kurgan. Innbyggertall: 10 700 (est. 2005), 10 602 (folketelling 2002)
Bosetningen er kjent siden 1750. Bystatus ble innvilget i 1945.
Det er et stort arsenal av kjemiske våpen i byen.
Plattfot
Plattfot (latin: pes planus) er en tilstand av nedsynkning av fotbuen, enten i langsetter fra hælen mot tærne, gjerne i kombinasjon med en utoverbøyning av hælen (pes plano valgus), eller på tvers av foten i fremre del av foten (pes transverso planus). En tilstand av nedsunken fotbue kommer gjerne som et resultat av overbelastning av foten, spesielt dersom personen har en disposisjon. Medfødt plattfot er sjeldnere.
Mot underlaget danner foten en hvelving, fotbuen. Konstruksjonen gjør foten egnet til å fjære trykk fra kroppens vekt. Foten er bygget for bevegelse i en rullende form fra hæl til tå. En tilstand av nedsunken fotbue kan medføre mindre fjæring, og økt belastning i leggene og noen ganger i knær.
Behandling
Lettere grader av plattfot kan behandles med innleggssåler (fotsenger), gjerne i kombinasjon med trening av musklene i foten. I noen tilfeller av høyere grad av plattfot kreves operasjon. I et slikt tilfelle vil en person som er plattfot regnes som en svak funksjonshemming.
The Tubs
Tor Egil Høyvik og Bjarte Johansen spiller også i bandet Me And You Va-Va-Voom.
Diskografi
Album
EP
Ján Vojtaššák
Ján Vojtaššák (født 14. november 1877 i Zákamennye-Klin i den slovakiske del av kongeriket Ungarn i Østerrike-Ungarn; død 4. august 1965 i Řičany nær Praha i Tsjekkoslovakia) var slovakisk politiker og katolsk biskop av Spiš (Zips).
The Tubs
Diskografi
Samleplater
Ján Vojtaššák
Bakgrunn
Ján Vojtaššák ble født som det syvende av elleve barn til bonden Anton Vojtaššák og hans hustru Anna née Klimčíková. Innføringen i hans hjemmenighets dåpsregister viser 15. november 1877 som dåpsdag. Etter råd fra den lokale sogneprest, som faren tjenestegjorde for, sendte foreldrene sønnen i 1887 til onkelen Anton Klimčík, som virket som sogneprest i Stankovany, og som i 1889 sendte gutten til de kongelige grammatikkskoler i Trstená og Ružomberok. Påvirket av sine lærere modnet ønsket om å bli prest hos ham tidlig. I september 1895 gikk han inn på presteseminaret i Spiš.
Prest
Den 1. juli 1901 ordinerte Spiš-biskopen Pál Szmrecsányi ham til prest. Han feiret sin første messe en uke senere i hjembyen. I løpet av årene i menighetstjeneste ble den unge presten en populær skriftefar. Som utgiver av katolske aviser var han også aktiv som journalist.
Vojtaššák betraktet Andrej Hlinka som sin rollemodell.
Biskop av Spiš
Den 16. november 1920 utnevnte pave Benedikt XV ham til biskop av Spiš. Han mottok din bispevielse 13. februar 1921 i St. Emmeram-katedralen i Nitra, sammen med de nyutnevnte biskopene Karol Kmetko av Nitra og Marián Bláha av Banská Bystrica, av den apostoliske nuntius til Tsjekkoslovakia, erkebiskop Clemente Micara. Medkonsekratorer var Karel Borromäus Kašpar, hjelpebiskop i Hradec Králové, og Anton Podlaha, hjelpebiskop i Praha.
Etter oppløsningen av Tsjekkoslovakia ble Vojtaššák medlem av statsrådet for Den første slovakiske republikk, som kollaborerte med det nasjonalsosialistiske Tyskland.
I denne funksjon aksjonerte han intensivt for deportering av slovakiske jøder. Han var også nestformann i parlamentet. Biskop Vojtaššák undertegnet personlig dokumentet hvorved hans bispedømme overtok Baldovce-kurstedet fra dets opprinnelige jødiske eiere. Da deportasjonen av jødene fra Slovakia til det tyskokkuperte Polen ble drøftet i mars 1942, gikk ikke biskop Vojtaššák ut som motstander av slike deportasjoner, men bad om at jøder som var gått over til kristendommen skulle bli bosatt separat fra dem som fortsatte å praktisere jødedommen som religion. Den 15. mai approberte parlamentet dekret 68/1942, som legaliserte retroaktivt deportasjonen av jødene (som var begynt i mars), autoriserte deres tap av statsborgerskap, og regulerte unntakstilfeller. Vojtaššák, som var parlamentets nestformann på denne tid, grep ordet flere ganger i debatten, uten å motsette seg deportasjon.
Vatikandiplomaten Giuseppe Burzio skrev til kardinal Luigi Maglione at Vojtaššák skulle ha ytret i et privat møte at Kirken ikke burde blande seg inn i den slovakiske stats forfølfgelse av jøder ettersom de var Slovakias største fiender. Burzio skrev at Vojtaššák hadde et ry på seg som eksessiv nasjonalist, og at man ikke kunne forvente noen sympati overfør jøder fra hans side.
Den slovakiske historiker Ivan Kamenec skriver kritisk om Vojtaššáks adferd under krigen, og argumenterer at han i effekt godkjente deportasjonene og bare kritiserte inhuman fremferd mot jøder som hadde konvertert til kristendom. Likeledes mener historikeren Jan Pešek at Vojtaššák «støttet deportasjonene av jøder fra Slovakia fordi han betraktet dem som et 'fremmeelement på det slovakiske nasjons kropp' - skjønt at Vojtaššák forandret mening da han ble klar over tilintetgjørelsesleirene. Pešek sa at Vojtaššáks antisemittiske holdninger kunne ha blitt så sterke ettersom han aldri foretok noen reiser utenlands, og at det var mangfe i det landlige Slovakia som trodde at jødene var deres fiender.
Etterkrigstiden
I etterkrigstidens Tsjekkoslovakia ble biskop Ján Vojtaššák stilt for retten i juli 1950. Han ble i januar 1951 i en alder av 73 år dømt til 24 års fengsel (Leopoldovfengselet) for høyforræderi. I 1963 ble han benådet, men satt under politiovervåking i Praha.
Han døde 4. august 1965 i Řičany ved Praha, dit han var forvist til å leve; han fikk ikke sette sine føtter på slovakisk jord.
Etter hans død ble hans levninger overført til Slovakia og gravlagt i hjembyen Zákamenné.
I 1996 ble en saligkåringsprosess igangsatt lokalt - det fremheves en rekke kristelige dyder, og det bestrides av interessentene at hans holdninger til jødene er blitt korrekt fremstilt tidligere - og i 2003 ble levningene hans overført til St. Martin-katedralen (Spišská Kapitula).
Episkopalgenealogi
Hans episkopalgenealogi er:
Tasiusaq (Avannaata)
Tasiusaq er ei bygd i Avannaata kommune, nordvest på Grønland. Bygda hadde 260 innbyggere i 2018.
Bygda ligger ca. 71 km nord for Upernavik. Den ligger innerst i en bukt, og har derfor ganske stille vær. Den har en kirke, fiskefabrikk, kommunekontor, butikk (KNI), jordmor, kiosk og en skole. Skolen heter Atuarfik Tasiusaq (Tasiusaq skole), og dekker 1. til 9. klassetrinn.
Det er også en heliport her.
Ayumi Karino
Karino ble olympisk mester i softball under sommer-OL 2008 i Beijing. Hun var med på det japanske laget som vant softballturneringen foran USA og Australia. Japan vant finalen over USA med 3-1. Det var fjerde og siste gangen som softball var med som olympisk sport.
Roger Greenwald
Roger Greenwald (født 1945 i New York) er en amerikansk litteraturforsker, lyriker og oversetter. Han er utdanna Bachelor of Arts fra City College i New York og PhD fra University of Toronto.
Greenwald er særlig kjent som oversetter av norsk poesi, med en hovedvekt på Rolf Jacobsen. Han har vunnet flere priser i USA og Canada for sine gjendiktninger. I 1993 ga han ut en egen diktsamling, Connecting Flights.
The Microbe
Handling
Happy O'Brien selger aviser på gaten, og går kledd som en gutt og kaller seg «Mike» for å unngå trakassering. Hun blir reddet fra arrestasjon for å slåss mot andre avis-selgere i Chinatown, av den velstående forfatteren DeWitt Spense. Forfatteren var egentlig der for å kjøpe narkotika, men han blir så rørt over Mikes kamp at han tar henne med seg til herskapshuset sitt for å gå henne litterær inspirasjon.
Etter at DeWitt oppdager at Mike faktisk er en jente, bestemmer han seg for å gi henne en bedre utdannelse. Men etter hvert vekkes DeWitts oppmerksomhet til kjærlighet, til stor forferdelse for Judith Winthrope - som også ønsker å gifte seg med DeWitt. Både DeWitts kamerat, Robert Breton, og Judith forsøker snart å overbevise Mike om at DeWitts forfatterskap lider på grunn av henne.
Maksimumstermometer
Et maksimumstermometer er et spesielt væsketermometer som viser den høyeste temperaturen i løpet av en viss tidsperiode. Instrumentet er vanligvis konstruert slik at bare temperaturstigning registreres, mens væskestrengen brytes når temperaturen igjen faller. Varianter med en stift som blir liggende igjen ved høyeste registrerte temperatur eksisterer også. Maksimumstermometeret plasseres normalt i samme høyde som det regulære termometeret, og er skjermet mot nedbør og direkte stråling.
Maksimumstermometeret var i mange år en sjeldenhet på de meteorologiske stasjonene i Norge. Dette kan illustreres ved at selv en værstasjon som Røros, med observasjonsstart i 1871, ikke fikk et slikt termometer før i 1954. Hvis en stasjon ikke hadde maksimumstermometer, ble den høyeste av hovedobservasjonene, normalt foretatt kl. 7, 13 og 19 NMT, loggført som døgnets maksimumstemperatur.
Soldatens siste syn
«Soldatens siste syn» er opprinnelig et dikt skrevet av Rolf Harboe. I 1918 lanserte komponisten Robert Seholt «Mor, er det mor», med undertittelen «Soldatens siste syn». Den første som sang denne visa var svensken Degerberg, som sang på restaurant Lorry i København, der Seholt en tid var musiker. Senere kom visa ut på plate med operasanger Conrad Arnesen. Sangen sies å være kjent både i USA og England. Robert Seholt var født i København i 1889. Han har spilt ved Det Kongelige Teater i København, og vært kapellmester på Odense Teater. Visa er innspilt i Norge med Helge Borglund på Frem fra Glemselen kap.16.
Teksten
langt har du vandret og trett er din fot, ja mor du vet nok at veien var svær, tenk at du dog kunne finne meg her. seirens gudinne så sollys og skjær. Se hun meg rekker en ekeløvskvist takk Gud så har vi da seiret til sist. blåste de fremad og fremad vi sprang, raskt gikk vi på tross kulenes regn, frem gjennom marker og graner og hei. jeg hviler stille er bare litt trett, lille mor slukk dog det lys ved min seng, nu er det natt og nu sover din dreng.
Jinnbreen
Jinnbreen er en 4 km lang og 4 km² stor isbre på Spitsbergen, Svalbard, i fjellmassivet som ligger mellom øvre Kjellströmdalen og øvre Sassendalen, langt sørvest i Sabine Land. Jinnbreen er en vestlig sidebre til den store Hellefonna, og fører foran seg store morenemasser som ender i Vendomdalen i nordvest – sammen med Vendombreens løsmasser. I nord ligger fjellet Dalsnuten (621 m).
Jinnbreen har sitt navn etter ørkenåndene djinn i islamsk mytologi.
Elmgreen & Dragset
Elmgreen & Dragset er en kunsterduo bestående av danske Michael Elmgreen (f. 1961) og norske Ingar Dragset (f. 1969). De har arbeidet sammen siden 1995, og har siden slutten av 1990-tallet markert seg med en rekke arbeider som har vakt oppsikt på den internasjonale kunstscenen.
Elmgreen & Dragset har stilt ut i sentrale gallerier og ved større mønstringer verden over, som Tate Modern i London, Veneziabiennalen og The New Museum, New York. De bor og arbeider i Berlin. 27. mai 2008 ble deres minnesmerke over lesbiske og homofile ofre for de tyske nazistenes forfølgelser innviet. Det står i sørenden av Tiergarten-området i sentrum av byen, tvers overfor minnesmerket over jødene som ble drept i holocaust. Samtidig med innvielsen ble duoens video, «Memorial Kiss», vist en rekke steder over hele verden.
Sommeren 2009 imponerte den dansk-norske duoen på den 53. Veneziabiennalen med verket «The Collectors» på den danske og den nordiske paviljongen i Giardini. Kunstnerne tok utgangspunktet i paviljongene som mulige bosted, og konstruerte to fiktive kunstsamlere som begge hadde etterlatt seg en stor samling kunst og design. Utenfor den danske paviljongen var det plassert et "For Sale"-skilt og utenfor den nordiske paviljongen lå en mann og fløt med ansiktet ned i et svømmebasseng. Begge bygningene var dermed fraflyttet og publikum kunne gå og oppleve husenes deres og nøste opp historiene deres gjennom kunstverkene og designet og arkitektoniske endringer som kunstnerne hadde tilføyd. Verket fikk stor internasjonal oppmerksomhet, ga kunstnerduoen hederlig omtale under Veneziabiennalen og resulterte i Kunstkritikerprisen for 2009.
I Kistefos-Museets skulpturpark finner man skulpturene Forgotten Babies No 2, Point of View - Part 1 og Point of View - Part 2 av Elmgreen & Dragset.
Jan Blichfeldt
Jan Blichfeldt (født 1955) er en norsk økonom, reklamemann og skribent som har hatt flere ledende stillinger innen markedsføring.
Blichfeldt er utdannet siviløkonom ved Handelsakademiet (1980) og ved Thunderbird School of Global Management (1982) hvor han tok spesialisering i internasjonal ledelse.
Han ble ansatt som konsulent og etterhvert assisterende direktør i McCann (1983–1987). Deretter hadde han kortere opphold ved Copyright Reklamebyrå og Publicis FCB før han i 1993 ble ansatt i Bates. Her hadde stillingen som viseadministrerende direktør 2001–2011. I 2011 var han med å etablere Blichfeldt Tangen Fjeld Målgruppeinnsikt (BTF innsikt), som sprang ut av Bates avdeling for Marketing & Research. Her har han vært daglig leder og rådgiver.
Som reklamerådgiver har Blichfeldt vært hovedansvarlig for så ulike bedrifter, organisasjoner og produkter som Freias sjokolader, Gjensidige, Coca-Cola i Norge, Eksportutvalget for fisk, NHO, NAF og bilmerket Audi.
Han har også skrevet bøker, artikler og kompendier om markedsføring, samt undervist ved Handelsakademiet, Norges Markedshøyskole og Handelshøyskolen BI. Han har utgitt bøkene Merkevarebygging for administrerende direktører (2003) og Absolutt alt du noensinne trenger å vite om merkevarebygging (2020).
Blichfeldt har blitt kåret til årets foredragsholder av ANFO, og har også vunnet Grand Prix i STELLA – konkurransen for effektiv reklame.
Marmorbreen
Marmorbreen er en 3 km lang og 3 km² stor isbre på Spitsbergen, Svalbard, i fjellmassivet som ligger mellom øvre Kjellströmdalen og øvre Sassendalen, langt sørvest i Sabine Land. Marmorbreen er en østlig sidebre til den store Hellefonna, og fører foran seg store morenemasser som ender helt øverst i Fulmardalen i nord samt til Jøkulvatnet i øst. I sør ligger fjellet Raggfjellet (571 m).
Marmorbreen har sitt navn fargespillet i breen.
Levende dansemusikk 2
Levende dansemusikk 2 er et musikkalbum med dansebandet Jiws, utgitt i 1992.
Hartmut Schade
Hartmut Schade (født 13. november 1954 i Radeberg) er en tysk fotballspiller som deltok i de olympiske leker 1972 i München og 1976 i Montréal.
Schade ble olympisk mester i fotball under Sommer-OL 1976 i Montréal. Det østtyske laget vant kvartfinalen over, i semifinalen slo de Sovjetunionen med 2-1 og finalen mot endte 3-1 til Øst-Tyskland.
Schade spilte 31 landskamper for Øst-Tyskland i perioden 1974–80 og scoret fem mål.
Australian Open 2004
Australian Open 2004 ble arrangert i Melbourne 16. – 30. januar. Australian Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dameturneringen av Justine Henin-Hardenne fra Belgia.
The Midnight Man (1919)
The Midnight Man er en amerikansk stumfilm fra 1919, regissert av James W. Horne.
Ferjesambandet Larsnes–Åram–Voksa–Kvamsøya
Ferjesambandet Larsnes–Åram–Voksa–Kvamsøya krysser Hallefjorden og Åramsundet på Sunnmøre. Det betjener ferjekaiene Kvamsøya, Voksa og Larsnes på Gurskøya, alle i Sande, og Åram i Vanylven. Sambandet drives av Norled.
Sergej Botsjkov
Sergej Konstantinovitsj Botsjkov (russisk: Сергей Константинович Бочков) (født 25. juni 1949, død 9. august 2004) var en russisk skihopper som konkurrerte for Sovjetunionen.
Han deltok i den tysk-østerrikske hoppuka i 1972/73 og 1973/74. Det første året ble han nummer 3 sammenlagt, det andre året nummer 40. Han vant ett enkeltrenn, i Innsbruck 3. januar 1973.
I VM i Falun i 1974 ble han nummer 18 i normalbakken og nummer 31 i storbakken. Han ble nummer 39 av 51 deltakere i VM i skiflyging i Oberstdorf i 1973.
Artem Potsjtarjov
Artem Potsjtarjov (født 24. juli 1993) er en ukrainsk badmintonspiller. Han har ingen større internasjonale titler og han ble slått ut allerede i første runde under VM i badminton 2015.
Hellefonna
Hellefonna er en 12 km lang og 40 km² stor isbre på Spitsbergen, Svalbard, i fjellmassivet som ligger mellom øvre Kjellströmdalen og øvre Sassendalen, langt sørvest i Sabine Land. Hellefonna er en toppbre og har en rekke sidebreer som graver seg ned mot dalene og fører foran seg store morenemasser. Regnet fra nord og med klokken har den fire sidebreer mot Sassendalen og deretter i øst Marmorbreen (Fulmardalen), Skruisbreen og Sveigbreen (Agardhdalen), og i vest Innerbreen (Oppdalen) og Jinnbreen (Vendomdalen)
Sjota Rustaveli
Sjota Rustaveli (georgisk: შოთა რუსთაველი), født ca. 1160, død etter 1220), var en georgisk dikter i Georgias «gylne tidsalder» (11. til 13. århundre). Han betraktes som en av de betydeligste bidragsyterne til georgisk litteratur. Han forfattet blant annet «Ridderen i panterskinnet» som regnes som Georgias nasjonalepos.
Hellefonna
Hellefonna har sitt navn etter den norske topografen og polarforskeren Sigurd Gunnarson Helle (1920–).
Sjota Rustaveli
Biografi
Lite, om noe, er kjent om Rustaveli fra samtidige kilder. Han ble født i 1166, under styret til dronning (eller kong ) Tamar. Navnet Rustaveli henviser sannsynligvis til et territorielt området, men han ble av senere forfattere (i det 15. til det 18. århundre) omtalt som Sjota Rustaveli. Navnet ble i 1757/58 oppdaget på et freskomaleri og i et dokument i Kors-klosteret i Jerusalem som på 1300-tallet var i georgisk besittelse. Det ble da omtalt av den georgiske skribenten, diplomaten og pilegrimen Timote Gabasjvili. Navneinnskriften ble gjenoppdaget av georgiske vitenskapsmenn i 1960. Ifølge dokumentet skal Rustaveli ha vært bidragsyter til klosteret, og han skal også ha vært finansiell rådgiver eller minister hos dronning Tamar. Dokumentet refererer også til at han skal ha trukket seg tilbake til klosteret på sine eldre dager. Både folketradisjonen og 1600-tallsdikteren Archil av Imereti identifiserer hjembyen hans Rustavi med Aspindza i det sørlige Georgia. Denne må ikke forveksles med byen Rustavi nær Tblisi. Rustaveli antas å ha dødd mellom 1245 og 1250.
Portrettet i Kors-klosteret
Det eneste kjente samtidige portrettet av Rustaveli er et freskomaleri i Kors-klosteret i Jerusalem. Det ledsages av en georgisk inskripsjon. Portrettet ble vandalisert av en ukjent gjerningsmann i juni 2004. Ansiktet og deler av teksten ble skrapt bort. Georgia klaget formelt til Israel etter hendelsen. Maleriet er senere restaurert.
Ettermæle
Rustavelis navn knyttes til en rekke institusjoner og steder i dagens Georgia, som Rustavelis Gamziri (hovedgata gjennom Tblisi sentrum), flyplassen ved Tblisi, en metrostasjon, Rustaveli-teateret og Rustaveli-instituttet for georgisk litteratur.
Den ungarske maleren Mihály Zichy laget på 1800-tallet en rekke illustrasjoner til Rustavelis diktning som er blitt mye brukt i ulike utgaver. Zichy har blitt beæret med både statue og gatenavn i Tblisi.
TOSLINK
TOSLINK er en standard for optisk transport av digitale lydsignaler. Standarden ble utformet av Toshiba i 1983. Toslink brukes for å koble sammen komponenter som for eksempel cd- og dvd-spillere med forsterkeren i et stereoanlegg. Optiske kabler har den fordelen over koaksialkabler at det ikke trengs skjerming for elektromagnetisk stråling. Navnet kommer fra TOShiba-LINK.
Opprinnelig ble det overført rådata fra en cd-spiller gjennom toslink, men i dag benyttes stort sett standarden S/PDIF.
Kurtamysj
Kurtamysj (russisk: Куртамы́ш) er en by i Kurgan oblast i Russland. Den ligger ved elva Kurtamysj, rundt 80 km sørvest for byen Kurgan. Innbyggertall: 18 154 (folketelling 2002), 19 155 (folketelling 1989).
Den ble grunnlagt i 1745 som en befestning ved elva Kurtamysj. Etter 1762 blir den referert til som slobodaen Kurtamysjskaja (russisk: Куртамы́шская). Bystatus ble innvilget i 1956.
Adiabateksponenten
Adiabateksponenten(symbol \gamma) er en dimensjonsløs kvotient, som beskriver forholdet mellom et stoffs varmekapasitet ved konstant trykk (symbol c_p) og ved konstant volum (symbol c_V). Adiabateksponenten er dermed gitt ved: Siden varmekapasiteten (symbol C) enkelt sagt er varmefylde ganger med masse, kan vi skrive: En termodynamisk prosess, en utvidelse eller en komprimering av en ideell gass, som ikke har varmeutveksling, kalles en adiabatisk prosess. Her er trykket (symbol p) ganget med volum (symbol V) hevet til adiabateksponenten er bevart i prosessen. Hvis prosessen går fra tilstand 1 til tilstand 2:
Øre
Øret (latin: auris) er en av kroppens legemsdeler og dets hovedfunksjon er å oppfatte (høre) lyd.
Ører finnes hos de aller fleste dyr. Vanligvis er det to ører. Fordi det er to ører (stereofoni) kan en retningsbestemme hvor lydkilden befinner seg.
Det er vanlig å inndele pattedyrs ører i en indre, midtre og en ytre del.
Det ytre øre (latin: pinna) består stort sett av hud og brusk. Det har til oppgave å lede lyden inn i øregangen, og beskytte det indre øret mot vann og andre fremmedelementer. I tillegg endrer foldene i det ytre øret frekvensspekteret på den innkommende lyden, alt etter hvor lyden kommer fra. Dette skjer for at individet lettere skal kunne retningsbestemme lyden.
Mellomøre inneholder en knokkelkjede bestående av hammeren (lat. malleus), ambolten (lat. incus) og stigbøylen (lat. stapes). Stigbøylen er koblet til en membran som kler det ovale vindu som grenser til sneglehuset (se under).
Det indre øre inneholder blant annet sneglehuset som omdanner vibrasjoner til nervesignaler, og labyrinten som hjelper individet å holde balansen.
Det ytre øret, Auris externa
Øremuslingen, auricula: omgir åpningen til ytre øregang og består av en hudkledd bruskplate. Har liten betydning for hørselen, men kosmetisk viktig.
Ytre øregang, meatus acusticus externa: 3-4cm lang hudkledd kanal. Små kjertler produserer ørevoks.
Trommehinnen, membrana tympani: Spent opp i enden av ytre øregang. Vibrerer ved påvirkning av lyd. Består av løvtynn bindevevsplate (ca, 0,1mm tykk), dannet av konsentrisk og radielt anordnede kollagenfibrer. Trommehinnens ytre flate er kledd av et tynt hudlag, den indre flate er dekket av luftveisepitel
Mellomøret, Auris media
En liten luftfylt grotte i tinningbensklippen, pars petrose ossis temporalis, avgrenset fra det ytre øret av trommehinnen. På motsatt side er det to små åpninger; det ovale vindu (lat. fenestra vestibuli) og det runde vindu  (lat. fenestra cochlea). Det ovale vindu er helt dekket av basis stapedis, (dvs stigbøylens bunn) og det er her lyden ledes over i det indre øre.
Mellomøreknoklene Mellomøreknoklene danner et mekanisk system som overfører lydimpulser fra trommehinnen til det ovale vindu. To ørsmå tverrstripete muskler går fra veggen i mellomøret, den ene til hammeren, den andre til stigbøylen. Sammentrekning av disse musklene hindrer lydoverføringen fra trommehinnen og beskytter sansecellene i indre øret mot støyskade.
Det ovale vindu Dekket av tynn bindevevsmembran.
Stigbøylen  (lat. Stapes) Kroppens minste knokkel. Fotplaten dekker det ovale vindu som et tett lokk. Andre enden danner en leddforbindelse med ambolten (lat. Incus) som på andre side står i forbindelse med hammeren (lat. Malleus); den tredje og største mellomøreknokkelen. Skaftet på hammeren er sammenvokst med trommehinnen.
Øretrompeten (lat. tuba auditiva). En tynn kanal til svelget som utligner lufttrykket i øret. Dette for at trommehinnen skal kunne vibrere uhindret. Er blokkert av en slimhinne, men når vi svelger eller beveger kjevene oppstår et mekanisk drag som åpner kanalen og luft kan strømme fritt mellom svelg og mellomøret.
Mastoidcellene Finnes rett bak øremuslingen kan en kjenne et tydelig knokkelfremspring. Dette er øreknuten (lat. processus mastoideus). På innsiden er det tallrike små luftfylte hulrom i beinvevet, som står i forbindelse med mellomøret. Ingen kjent betydning.
Det indre øret, Auris interna
Det indre øret består av et komplisert system av væskefylte kanaler i tinningsbensklippen, også kalt labyrinten. Alle delene står i forbindelse med hverandre, men delt i tre hoveddeler:
Sneglehuset Tynn spiralformet kanal, delt på langs av to bindevevsmenbraner som gir tre parallelle kanalløp. På den ene av disse membranene, basilarmembranen sitter sansecellene.
Buegangene Tre halvsirkelformede rør som står vinkelrett på hverandre i tre plan, og vestibulum består av to mindre hulrom; sacculus og utriculus. Alle disse strukturene inneholder sanseceller som forteller om hodet og kroppens stilling og bevegelse. Afferente signaler fra indre øret formidles gjennom den indre øregangen. Her passeres nervus vestibulocochlearis, som formidler de afferente sansesignalene fra likevektsorganet og hørselsorganet. Sammen med denne nerven går små arterier fra en av de store arteriene til lillehjernen. Nervus facialis går først sammen med nervus vestibulocochlearisi den indre øregangen, og deretter alene i en slynget kanal før den kommer ut av kraniet rett bak øreknuten (processus mastoideus).
Lydbølger med ulik frekvens skaper svingninger i ulike deler av basilarmembranen. Høy frekvens (lyst) – langt nede, lav frekvens (mørk) – i toppen. Her er grunnen til at vi kan skille mellom mørke og lyse toner. svingninger i basilarmembranen fører til at hårene på hårcellene bøyer seg og fører til dannelse av afferente sensoriske nerveimpulser. Disse impulsene blir ledet videre til kjerner i hjernestammen, thalamus, ved hjelp av nervus vestibulocochlearis, som på sin side formidler signalene videre til andre deler av sentralnervesystemet.
Hørselsbarken i temporallappen ivaretar bevisst lydopplevelse og står i forbindelse med språkområdene og har stor betydning for språkfunksjonen. Wernickes område i venstre hemisfære er f.eks. spesielt viktig for forståelsen av språk. Ved ødeleggelse her, for eksempel i forbindelse med et hjerneslag, vil pasienten utvikle sensorisk afasi – kan uttale ord, men ordene har ingen mening.
De sensoriske nervene fra likevektsorganet går i nervus vestibulocochlearis til hjernestammen, der de ender i flere store kjerner, vestibulariskjernene. Herfra går de i motonevronene i ryggmargen til lillehjernen. Samlet bidrar disse til overordnet kontroll over muskler for at vi kan opprettholde balansen.
Et samarbeid mellom flere deler av nervesystemet er avgjørende for at vi skal kunne gå og stå uanstrengt: Områder i hjernebarken setter sammen denne sanseinformasjonen sammen med sanseimpulsene fra likevektsorganet. Nedstigende baner til motonevronene i ryggmargen sørger deretter, i samarbeid med lillehjernen, for å kontrollere muskulaturen vi bruker for å holde oss oppreiste.
Svimmelhet ved for eksempel piruetter skyldes uoverensstemmelse mellom sanseinformasjon fra likevektsorganene og andre kilder. Når vi plutselig stopper opp, så fortsetter væsken i buegangene å bevege seg en stund etterpå. Hjernen tolker dette som at hodet fortsatt roterer, men motsatt av først. Annen sanseinformasjon forteller at kroppen faktisk står stille. Dermed oppfattes en illusjon om at rommet snurrer rundt oss.
Mennesker kan oppfatte frekvenser fra ca. 30 Hz og helt opp mot 15-20 000 Hz.
Virvelløse dyr
Sanseorganer som kan oppfatte lyder hos virvelløse dyr er små akustiske hår på hudskjelettet (kutikula) eller noen organ som ligner litt på et øre. Disse kalles tympanalorganer og er plassert på forskjellige steder på kroppen. Løvgresshopper og sirisser har de på frambeina, litt høyt oppe på leggen. Ved å snu på seg kan de også rettningsbestemme hvor lyden kommer fra. Andre har slike hørselorgan på bakkroppen.
Insekter kan oppfatte frekvenser, helt opp mot 200 kHz., det er langt høyere enn det mennesker kan oppfatte (15-20 kHz).
Clement Endresen
Clement Endresen (født 8. november 1949 i Stavanger) er en norsk jurist som var høyesterettsdommer april 2006 til 30. oktober 2019. Han er sønn av avdøde høyesterettsdommer Egil Endresen. Han tok juridisk embetseksamen ved Universitetet i Oslo i 1974. Han var universitetslektor samme sted et par år etter fullført utdannelse, da var han tilknyttet Institutt for privatrett og Institutt for kriminologi og strafferett. Han har også jobbet som saksbehandler i Forsvarets bygningstjeneste, som dommerfullmektig i Sandnes herredsrett, advokatfullmektig hos Regjeringsadvokaten og som advokat og partner i Kluge Advokatfirma fra 1980.
Øre
Virvelløse dyr
Det å kunne høre er nyttig for å finne en partner (forplantning), for å unngå fiender og oppdage fare. Noen nattaktive insekter, blant annet sommerfugler i gruppen nattfly, har evnen til å høre lyden fra flaggermus som er på jakt. Like før flaggermusen angriper, slipper sommerfuglen seg ned, og unngår å bli spist.
Jannicke 4
Jannicke 4 er et musikkalbum med Jannicke Abrahamsen, utgitt i 1993.
Åse Idland
Åse Idland (født 2. april 1973 i Stavanger) er en tidligere norsk skiskytter. Hun vant sølv i lagkonkurransen under VM i 1994.
Idland deltok under vinter-OL for Norge i 1992 i Albertville med 27.-plass på 15 km.
Shacknews
Shacknews, ofte kalt The Shack, er en nettside som gir ut nyheter og annet innhold relatert til videospill. Det er eid av Gamerhub Content Network, som kjøpte det opp i januar 2014.
Kalevala
Kalevala er et finsk episk dikt samlet av legen Elias Lönnrot i første halvdel av 1800-tallet. Det kalles ofte Finlands nasjonalepos.
Lönnrot samlet under en rekke reiser en mengde finske sagn og sanger som han redigerte sammen til et helhetlig verk; Kalevala. Den første utgaven («Gamle Kalevala») var på 12 000 verselinjer og kom ut i 1835-1836. I 1849 utgav Lönnrot den endelige versjonen av diktverket («Nye Kalevala»). Det var da kommet opp i 22 795 verselinjer. Forholdet mellom det innsamlede materialet og Lönnrots egne bevisste tilføyelser og redigeringer har vært et hovedtema i Kalevala-forskningen. Kalevala betyr «Kalevas land». Kaleva var en mytologisk kjempe og faren til hovedhelten Väinämöinen i eposet. Andre viktige skikkelser i verket er Seppo Ilmarinen, Lemminkäinen, Kullervo, Joukahainen og Louhi - husfruen i landet i Nord.
Verket ble oversatt til nynorsk av Albert Lange Fliflet i 1967, et arbeide som ga Bastian-prisen i 1968. En illustrert gjenfortelling av Mikael Holmberg ble utgitt 2006. Antropos forlag utga i 2000 en prosautgave for barn, Kalevala fortalt for barn (Originaltittel Kalevala berettat for barn) av den finske forfatteren Eli Margaretha Wärnhjelm.
Utdrag fra Kalevala inngår i antologien I begynnelsen, 2000. Donald Duck-historien «Kampen om Sampo: Historier fra Kalevala» (på engelsk «The Quest for Kalevala») fra 1999 av Don Rosa er basert på Kalevala.
Konrad Weise
Konrad Weise (født 17. august 1951 i Greiz), tysk fotballspiller som deltok i de olympiske leker 1972 i München og 1976 i Montréal.
Weise ble olympisk mester i fotball under Sommer-OL 1976 i Montréal. Det østtyske laget vant kvartfinalen over, i semifinalen slo de Sovjetunionen med 2-1 og finalen mot endte 3-1 til Øst-Tyskland.
Weise spilte 86 landskamper for Øst-Tyskland i perioden 1970–81 og scoret to mål.
Makusjino
Makusjino (russisk: Макушино) er en by i Kurgan oblast i Russland. Den ligger rundt 125 km øst for byen Kurgan.
Bosetningen ble grunnlagt på 1600-tallet. Bystatus ble innvilget i 1963.
Demografi
Befolkningsutvikling: ! År || Folketall || Kilde
Den fyrste song - levende dansemusikk 3
Den fyrste song - levende dansemusikk 3 er et musikkalbum med dansebandet Jiws, utgitt i 1995.
Norra Savolax
Norra Savolax (finsk: Pohjois-Savo) er et av Finlands 19 landskap. Norra Savolax utgjør den nordlige delen av det historiske landskapet Savolax. Administarsjonssetet i Norra Savolax er universitetsbyen Kuopio. Norra Savolax grenser til landskapene Södra Savolax, Mellersta Finland, Norra Österbotten, Kajanaland og Norra Karelen.
Kommuner og regioner
Norra Savolax er oppdelt i 18 kommuner, hvorav 5 er bykommuner. Kommunene i landskapet utgjør fem økonomiske regioner. Nedenstående oversikt viser hvordan kommunene fordeler seg på de fem økonomiske regionene. Byene er oppført med fet skrift.
{|
Inre Savolax
==== Kuopio økonomiske region ==== ==== Varkaus økonomiske region ====
Ungdoms-VM i fotball for menn 1949
Ungdoms-VM i fotball for menn 1949 ble arrangert i Nederland i 1949.
Belmont University
Belmont University er et uavhengig, kristent universitet i Nashville, Tennessee. Det ble grunnlagt i 1951.
Undervisningen gis opp til doktorgradsnivå (Ph.D), og det var 4 481 studenter i 2006. Skolepengene var samme år US$ 19 780. Studentene kommer (2008) fra 26 ulike land, det er 75 fagstudier og tolv masterprogrammer. Rektor er (2008) Robert Fisher.
Al-Mukalla
Al-Mukalla (arabisk: المكلا, al-Mukallā) er en havneby i sørlige Jemen, nede ved Adenbukten, ca 480 kilometer øst for Aden. Byen har 258 000 innbyggqere (2004). Den er hovedstad for guvernementet Hadhramaut.